#АдыгэУсэхэр
Джыри згъэшlэнэу сэшlэ сэ гъишъэ,
Ау сымышlэжьмэ синыдэлъфыбзэ,
Нарт Саусэрыкъо сшlэна ихъишъэ, 
Айдэмыркъаны сшlэна игъыбзэ?

Сlорэмылъыжьи адыгэ псалъэр,
Сянэ сыдэущтэу ыцlэ къесlона?
Сыбзэ lумылъмэ, шlулъэгъу пщыналъэр
Слъэпкъы сыдэущтэу фэзгъэлэжьэна?

Сэшlэ сэ lаджи, адыгэ хабзэр 
Шъорышl тамыгъэ зыфишlыжьыгъэу, 
Ау Пшызэ икlмэ, иадгабзэ
Зигъэнэшlошlзэ щыгъупшэжьыгъэу. 

Сикlыгъ сэ Пшызи, сикlыжь хэгъэгум,
Ау сщыгъупшагъэп лъэпкъым ылъапсэ,
Гупшысэ къабзэу дэлъыр сыбгъэгум
Къырысlотагъ сэ сиадыгабзэ. 

Адыгэ усэу сыкъызэджагъэр 
Сырихьылlагъ сэ зыгу лъыlэсыгъи,
Адыгэ тхылъэу афыздэсщагъэр
Анахь тынышlухэм апэзышlыгъи...

Зыбзэ дэдзыхы зышlырэ цlыфыр,
О къыпфэсэшlы зы дэо закъо:
Пфэпщыныжьына нымкlэ уичlыфэ,
Пфэщэчыжьына лъэпкъымкlэ хьакъыр?